ডুবুরি (পাখি)
ডুবুরি বা ডুবালু ( বা Dabchick; বৈজ্ঞানিক নাম:"Tachybaptus ruficollis") ট্যাশিব্যাপটাস () গণের পোডিসিপেডিডি () গোত্রের অন্তর্গত একটি ছোট আকৃতির জলজ পাখি। এদের সাঁতার কাটা আর ডুব দেবার অস্বাভাবিক দক্ষতা থাকার কারণে নাম হয়েছে ডুবুরি। বিশাল এলাকা জুড়ে ডুবুরির আবাস হলেও এদের সংখ্যা কম এবং দিন দিন সংখ্যা কমেই যাচ্ছে। সারা দুনিয়ায় ৩ কোটি ১৫ লক্ষ বর্গ কিলোমিটার এলাকা জুড়ে প্রায় ৬ লাখ ১০ হাজার থেকে ৩৫ লাখ ডুবুরি রয়েছে।
ভুবন চিল
ভুবন চিল, বাদামি চিল, গোদা চিল, ডোম চিল (বৈজ্ঞানিক নাম: "Milvus migrans") () বা কেবলই চিল Accipitridae (অ্যাক্সিপিট্রিডি) গোত্র বা পরিবারের অন্তর্গত "Milvus" ("মিলভাস") গণের এক প্রজাতির মাঝারি আকারের সুলভ শিকারী পাখি। ভুবন চিলের বৈজ্ঞানিক নামের অর্থ "পরিযায়ী চিল" (গ্রিক "Milvus" = চিল, "migrans" = পরিযায়ন)। সাঁওতালি ভাষায় ভুবন চিলের নাম "কুরিত", সিংহলিতে "রাজালিয়া", অসমিয়ায় "চিলানা" ও "মুগাচারানি"; সিন্ধিতে নাম "সিরিউন"।